Vsebina

# Delovni list

Določi elemente, ki bodo vključeni v tiskanih straneh vseh listov s trenutnim Slogom strani. Nastavite lahko tudi vrstni red tiskanja, številko prve strani in merilo strani.

Za dostop do tega ukaza ...

Izberite Oblika – Slog strani, nato zavihek Delovni list.

## Natisni

Določi, kateri elementi preglednice bodo natisnjeni.

### Glave stolpcev in vrstic

Določi, ali želite natisnite glave stolpcev in vrstic.

### Mreža

Natisne robove posameznih celic kot mrežo. Za ogled na zaslonu izberite ustrezno v LibreOffice – Nastavitve Orodja – Možnosti – LibreOffice Calc – Pogled – Mrežne črte.

### Komentarji

Natisne komentarje, določene v vaši preglednici. Natisnjeni bodo na ločeni strani, skupaj s sklicem na ustrezno celico.

### Predmeti/slike

Natisnjeni dokument vključuje vse vstavljene predmete (če jih je mogoče natisniti) in slike.

### Grafikoni

Natisne grafikone, ki so bili vstavljeni v vašo preglednico.

### Risani predmeti

Vključuje vse risane predmete v tiskanem dokumentu.

### Formule

Natisne formule, ki so v celicah, namesto rezultatov.

### Ničelne vrednosti

Določi, da se natisnejo celice z ničelno vrednostjo.

## Vrstni red strani

Določi vrstni red, po katerem so podatki v listu oštevilčeni in natisnjeni, ko ne ustreza eni strani.

### Od zgoraj navzdol, nato desno

Natisne navpično od levega stolpca proti dnu lista.

### Z leve na desno, nato navzdol

Natisne vodoravno od zgornje vrstice lista proti desnemu stolpcu.

### Številka prve strani

Izberite to možnost, če želite, da začne ta slog znova oštevilčevati strani.

Vnesite številko, s katero želite začeti znova oštevilčevati strani.

## Merilo

Določi merilo strani za natisnjeno preglednico.

### Povečevalni način

Izberite način merila v oknu s seznamom. Ustrezni gumbi bodo prikazani pod seznamskim poljem.

#### Zmanjšaj/povečaj izpis

Določi faktor povečave ali pomanjšave za vse tiskane strani.

##### Odstotek povečave/pomanjšave

Vnesite faktor povečave oz. pomanjšave. Vrednosti, manjše od 100, pomanjšajo strani, večje pa povečajo strani.

#### Skrči obseg tiskanja na širino/višino

Poda največje število strani vodoravno (širina) in navpično (višina), na katerih bo natisnjen vsak delovni list s trenutnim slogom strani.

- Obsegi tiskanja so vedno v proporcionalnem merilu, tako da je lahko končno število strani manjše od določenega.

- Onemogočite lahko eno od polj, nato bo za nepodane dimenzije uporabljeno toliko strani, kot je potrebno.

- Če onemogočite obe polji, bo to pomenilo faktor merila 100 %.

##### Širina strani

Vnesite največje število strani, ki bodo natisnjene vodoravno počez.

##### Višina strani

Vnesite največje število strani, ki bodo natisnjene navpično na kup.

#### Skrči obseg tiskanja na število strani

Poda največje število strani, na katerih bo natisnjen vsak list s trenutnim Slogom strani. Merilo bo zmanjšano, da bo ustrezalo določenemu številu strani.

##### Število strani

Vnesite največje število strani, ki bodo natisnjene.

Podprite nas!