Vsebina

# Med vnašanjem

Samodejno oblikuje dokument, medtem ko tipkate. Za nastavitev možnosti oblikovanja izberite Orodja – Samopopravki – Možnosti samopopravkov in nato kliknite zavihek Možnosti.

Za dostop do tega ukaza ...

Izberite Orodja – Samopopravki – Med vnašanjem.

Samopopravke lahko uporabite za oblikovanje dokumentov z besedilom in za golo besedilo datotek ASCII, vendar ne za znake, ki ste jih oblikovali ročno. Samodejno dopolnjevanje besed se pojavi samo potem, ko besedo drugič vnesete v dokument.

Za povrnitev v stanje pred zadnjim dejanjem samopopravkov izberite Uredi – Razveljavi.

Ko uporabljate samodejne oblike, veljajo naslednja pravila:

## Samopopravki naslovov

Odstavek je oblikovan kot naslov, če so izpolnjeni naslednji pogoji:

1. odstavek se začne z veliko začetnico

2. odstavek se ne konča z ločilom

3. nad in pod odstavkom je prazen odstavek

## Samopopravki ločilnih črt

Če v vrstico vnesete tri ali več vezajev (---) ali določene druge znake in nato pritisnete vnašalko, se odstavek nadomesti z vodoravno črto čez celo stran. Črta je dejansko spodnja meja predhodnega odstavka. Razdalja do spodnjega roba takšnega odstavka bo nastavljena na 0,75 mm. Veljajo naslednja pravila:

1. Trije vezaji (-) tvorijo eno črto (široko 0,05 tč).

2. Trije podčrtaji (_) tvorijo eno črto (široko 0,75 tč).

3. Trije enačaji (=) tvorijo dvojno tanko črto (široko 0,75 tč).

4. Trije enačaji (=) tvorijo dvojno debelo/tanko črto (široko 2,25 tč).

5. Tri tilde (~) tvorijo tanko/debelo dvojno črto (široko 2,25 tč).

6. Trije višaji (#) tvorijo srednjo dvojno črto (široko 1,5 tč).

Podobne teme

Ostala pravila za samopopravke

Podprite nas!