Vsebina

# Prehod med prosojnicami

Določa posebni učinek, ki se predvaja, ko med projekcijo prikažete prosojnico.

Za dostop do tega ukaza ...

#### Na tipkovnici:

Izmenjalka (tipka Option)Izmenjalka + 6

#### Iz menijske vrstice:

Izberite Pogled – Prehod med prosojnicami.

#### Iz vmesnika zloženke v zavihkih:

Izberite Projekcija – Prehod med prosojnicami.

V meniju Projekcija zavihka Projekcija izberite Prehod med prosojnicami.

#### Iz stranske vrstice:

Odprite zloženi zavihek Prehod med prosojnicami.

Če želite isti učinek prehoda uporabiti več kot pri eni prosojnici, preklopite na Pregledovalnik prosojnic, izberite prosojnice, nato izberite Prosojnica – Prehod med prosojnicami.

## Prehod med prosojnicami

Izberite prehod med prosojnicami, ki ga želite uporabiti za izbrane prosojnice.

## Različica

Izberite različico prehoda. Ta seznam je na voljo le za nekatere prehode.

### Trajanje

Določa hitrost za prehod med prosojnicami.

### Zvok

Izpiše zvoke, ki jih lahko predvajate ob prehodu med prosojnicami.

### Zankaj do naslednjega zvoka

Izberite za ponavljajoče predvajanje zvoka, dokler se ne začne naslednji zvok.

## Naslednja prosojnica

Določa, kako priti do naslednje prosojnice.

### S klikom miške

Izberite za napredovanje na naslednjo prosojnico s klikom miške.

### Samodejno po

Izberite za napredovanje na naslednjo prosojnico po določenem času. V polje vnesite število sekund ali kliknite vrtilni gumb.

## Uporabi prehod za vse prosojnice

Uporabi izbrani prehod med prosojnicami na vseh prosojnicah v trenutnem dokumentu predstavitve.

## Predvajaj

Pokaže trenutni prehod med prosojnicami kot predogled.

## Samodejni predogled

Izberite samodejni prikaz prehodov med prosojnicami v dokumentu.

Podobne teme

Animacija prehodov med prosojnicami

Animacija predmetov na prosojnicah predstavitve

Podprite nas!