Vsebina

# Izvažanje in uvažanje podatkov v Base

Enostaven način uvoza in izvoza tabel zbirke podatkov je z uporabo modula Calc kot »pomožnega programa«.

## Izvoz podatkov iz modula Base

Tabelo kopirate iz modula Base v nov delovni list programa Calc in shranite ali izvozite podatke v eno od oblik datotek, ki jih Calc podpira.

1. Odprite datoteko zbirke podatkov, ki vsebuje tabelo za izvoz. Kliknite Tabele za pregled tabel ali Poizvedbe za pregled poizvedb.

2. Izberite Datoteka – Nov – Preglednica.

3. V oknu Base z desno tipko miške kliknite ime tabele, ki jo želite izvoziti. Izberite Kopiraj iz kontekstnega menija.

4. V novem oknu modula Calc kliknite v celico A1 in izberite Uredi – Prilepi.

Zdaj lahko podatke shranite ali izvozite v katero koli vrsto datoteke.

## Uvoz podatkov v modul Base

Datoteke z besedilom, preglednice in sistemski adresar lahko uvozite le v načinu samo za branje.

Pri uvozu iz besedila ali preglednice mora prva vrstica datoteke vsebovati glavo. Druga vrstica datoteke je prva vrstica s podatki. Oblika vsakega polja v drugi vrstici določa obliko celega stolpca. Pri uvozu preglednice v Base bodo izgubljene vse informacije o oblikovanju.

Če želite npr. zagotoviti, da ima prvi stolpec obliko besedila, morate zagotoviti, da prvo polje v prvi vrstici s podatki vsebuje besedilo. Če to polje vsebuje številko, bo stolpec nastavljen na številčno obliko, tako da se bodo v njem prikazale številke in ne besedilo.

1. Odprite datoteko Base želene vrste zbirke podatkov.

   Lahko ustvarite novo datoteko Base z uporabo Čarovnika za zbirke podatkov ali odprete obstoječo datoteko Base, ki ni označena samo za branje.

2. Odprite datoteko Calc, ki vsebuje podatke, ki jih želite uvoziti v Base. Odprete lahko datoteko dBASE (*.dbf), pa tudi številne druge vrste datotek.

3. Izberite podatke, ki jih želite kopirati v Base.

   V polje Ime lahko vnesete sklic na območje, kot je A1:X500, če se ne želite pomikati po podatkih.

   Če kopirate delovni list dBASE, vključite vrhnjo vrstico, ki vsebuje glavo tabele.

4. Izberite Uredi – Kopiraj.

5. V oknu Base kliknite Tabele za ogled tabel.

6. V oknu Base izberite Uredi – Prilepi.

7. Odpre se pogovorno okno Kopiraj tabelo. Večina zbirk podatkov potrebuje primarni ključ, zato bi bilo morda dobro, da potrdite polje Ustvari primarni ključ.

V okoljih Windows lahko namesto kopiranja in lepljenja uporabite tudi način povleci in spusti. Za registrirane zbirke podatkov lahko namesto odpiranja programa Base odprete tudi brskalnik po virih podatkov (pritisnite kombinacijo tipk Cmd krmilka+dvigalka+F4) namesto okna programa Base.

Podobne teme

Kako uporabljamo zbirke podatkov v LibreOffice Base

Pregled zbirke podatkov

Uvažanje in izvažanje datotek dBASE

Odpiranje in shranjevanje datotek z besedilom CSV

Podprite nas!