Vsebina

# Uvažanje in izvažanje datotek dBASE

Podatke lahko odpirate in shranjujete v vrsti datotek dBASE (pripona *.dbf) v LibreOffice Base ali v preglednici. Zbirka podatkov dBASE je v LibreOffice Base mapa, ki vsebuje datoteke s priponami .dbf. Vsaka datoteka ustreza eni tabeli v zbirki podatkov. Ko odprete in shranite datoteko dBASE v LibreOffice, izgubite formule in oblikovanje.

## Uvažanje datoteke dBASE v preglednico

1. Izberite Datoteka – Odpri.

2. Poiščite datoteko *.dbf, ki jo želite uvoziti.

3. Kliknite Odpri.

   Odpre se pogovorno okno Uvozi datoteke dBASE.

4. Kliknite V redu.

   Datoteka dBASE se odpre kot nova Calcova preglednica.

   Če želite preglednico shraniti kot datoteko dBASE, ne spreminjajte ali izbrišite prve vrstice v uvoženi datoteki. Ta vrstica vsebuje informacije, ki jih zahteva zbirka podatkov dBASE.

## Uvažanje datoteke dBASE v tabelo zbirke podatkov

LibreOffice Base podatkovna tabela je dejansko povezava do obstoječe zbirke podatkov.

1. Izberite Datoteka – Nov – Zbirka podatkov.

2. V polje Ime datoteke pogovornega okna Shrani kot, vnesite ime zbirke podatkov.

3. Kliknite Shrani.

4. V polju Vrsta zbirke podatkov pogovornega okna Lastnosti zbirke podatkov, izberite »dBASE«.

5. Kliknite Naprej.

6. Kliknite Prebrskaj.

7. Poiščite mapo, v kateri se nahaja datoteka dBASE, in kliknite V redu.

8. Kliknite Ustvari.

## Shranjevanje preglednice kot datoteke dBASE

1. Izberite Datoteka – Shrani kot.

2. V polju Vrsta datoteke izberite »Datoteka dBASE«.

3. V polje Ime datoteke vnesite ime datoteke dBASE.

4. Kliknite Shrani.

Izvozijo se samo podatki na trenutnem delovnem listu.

Podobne teme

Izvažanje in uvažanje podatkov v Base

Uvažanje in izvažanje podatkov v besedilni obliki

Podprite nas!