Vsebina

# Tiskanje vrstic in stolpcev na vsaki strani

Če imate delovni list, ki je tako obsežen, da bo natisnjen na več straneh, lahko nastavite vrstice in stolpce, ki naj se ponavljajo na vsaki strani.

Če želite npr. natisniti zgornji dve vrstici delovnega lista in prvi stolpec (A) na vseh straneh, naredite naslednje:

1. Izberite Oblika – Obseg tiskanja – Uredi. Pojavi se pogovorno okno Uredi obsege tiskanja.

2. Kliknite skrajno desno ikono pri možnosti Vrstice, ki naj se ponovijo.

   Pogovorno okno se skrči, tako da lahko vidite večji del delovnega lista.

3. Izberite prvi dve vrstici in v tem primeru kliknite celico A1 in jo povlecite v celico A2.

   V skrčenem pogovornem oknu boste videli $1:$2. Vrstici 1 in 2 sta sedaj vrstici za ponovitev.

4. Kliknite skrajno desno ikono pri možnosti Vrstice, ki naj se ponovijo. Pogovorno okno se obnovi.

5. Če želite, da bo tudi stolpec A stolpec, ki naj se ponovi, pritisnite skrajno desno ikono pri možnosti Stolpci, ki naj se ponovijo.

6. Kliknite stolpec A (ne v glavi stolpca).

7. Kliknite skrajno desno ikono pri možnosti Stolpci, ki naj se ponovijo.

Vrstice, ki naj se ponovijo, so vrstice z delovnega lista. Glave in noge, ki naj se natisnejo na vsaki strani lahko neodvisno od tega določite v Oblika – Slog strani.

Podobne teme

Določanje obsegov tiskanja na delovnem listu

Pogled – Predogled preloma strani

Zamrzovanje vrstic ali stolpcev kot glav

Oblika – Obsegi tiskanja – Uredi

Oblika – Slog strani (Glava / Noga)

Podprite nas!