Vsebina

# Ponudnik podatkov za preglednice

Uvozi podatke iz virov podatkov. Trenutno so podprti zunanji zapisi podatkov v datotekah CSV, HTML in XML.

Podatke lahko uvozite iz krajevne shrambe, kot so datoteke CSV, ali iz zunanjih virov, kot so spletne strani HTML.

Poleg tega lahko podatke, preden se naložijo na delovni list, obdelate s funkcijami preoblikovanja.

Za dostop do tega ukaza ...

#### Iz menijske vrstice:

Izberite Podatki – Ponudnik podatkov.

#### Iz vmesnika zloženke v zavihkih:

Na zavihku Podatki izberite Ponudnik podatkov.

#### Iz orodnih vrstic:

Ponudnik podatkov

## Obseg zbirke podatkov

Obseg zbirke podatkov, ki bo prejel podatke ponudnika. Obseg izberite s spustnega seznama.

## Oblika podatkov

Vrsta podatkov, ki jih želite uvoziti.

## URL

URL ponudnika podatkov. Če je ponudnik krajevna datoteka, vstavite pot in ime datoteke. Če je ponudnik spletna storitev, vstavite URL.

## Identifikator

Ciljni ID za podatke iz zapisa HTML ali Xpath za podatke iz zapisa XML.

## Preoblikovanje

Podane podatke lahko preoblikujete s pomočjo preoblikovanj na spustnem seznamu. Za izbrano preoblikovanje boste morali vnesti nadaljnje informacije. Primer: pri preoblikovanju z razvrščanjem lahko določite zaporedje razvrščanja.

### Izbriši stolpce

Izbriše stolpce, navedene pod Stolpci. Vnesite seznam indeksov stolpcev, ki so ločeni s podpičji.

### Izbriši vrstice

Izbriše vrstice, ki vsebujejo vrednost, vneseno v Lookup vrednost, in so najdene v številki indeksa Stolpec.

### Zamenjaj vrstici

Zamenja položaj prve in zadnje vrstice.

### Razdeli stolpce

Loči en stolpec v dva, ko pride do ločilnega niza.

### Spoji stolpce

Spoji stolpce, tako da doda ločilni niz med spojene vrednosti.

### Preoblikovanje besedila

Preoblikuje besedilne podatke na seznamu stolpcev.

- V male: preoblikuje vse velike črke v male.

- V velike: preoblikuje vse male črke v velike.

- Velike začetnice: začetno črko vseh besed spremeni v veliko.

- Obreži: odstrani presledke iz podatkov in pusti le en presledek med besedami.

### Razvrsti stolpce

Razvrsti vrstice naraščajoče ali padajoče po vrednostih v stolpcu z danim indeksom.

### Združevalne funkcije

Doda rezultat združevalne funkcije na dno stolpca.

- Vsota: vsota podatkov v stolpcu.

- Povprečje: povprečna vrednost podatkov v stolpcu.

- Največja vrednost:: največja vrednost med podatki v stolpcu.

- Najmanjša vrednost: najmanjša vrednost med podatki v stolpcu.

### Numerične

Uveljavi numerične funkcije na stolpcih.

- Predznak: vrne +1 za cela števila, -1 za negativna in 0 za ničelne vrednosti.

- Zaokroži: zaokroži števila na podano število decimalnih mest.

- Zaokroži navzgor: zaokroži števila na najbližje večje celo število.

- Zaokroži navzdol: zaokroži števila na najbližje manjše celo število.

- Absolutna vrednost: vrne absolutno vrednost števil.

- Logaritem z osnovo e: vrne naravni logaritem števil.

- Logaritem z osnovo 10: vrne desetiški logaritem števil.

- Kubično: vrne tretjo potenco danega števila.

- Kvadrat: vrne kvadratno vrednost števil.

- Kvadratni koren: vrne kvadratni koren števil.

- Eksponent: vrne eksponentno vrednost števil (ex).

- Je sodo: vrne +1, če je število sodo, ali 0, če je število liho. Za decimalna števila vrne 0.

- Je liho: vrne +1, če je število liho, ali 0, če je število sodo. Za decimalna števila vrne 0.

### Zamenjaj null

Zamenja ničelne ali manjkajoče podatke na seznamu stolpcev s podanim besedilom.

### Datum in čas

Preoblikuje datum in čas na podatkih s seznama indeksov stolpcev.

Datumske in časovne vrednosti so odvisne od področnih nastavitev.

- Datumski niz:

- Leto: vrne letnico datumske vrednosti.

- Začetek leta: vrne datumsko vrednost prvega dne v letu.

- Konec leta: vrne datumsko vrednost zadnjega dne v letu.

- Mesec: vrne mesec datumske vrednosti.

- Ime meseca: vrne ime meseca datumske vrednosti.

- Začetek meseca: vrne datumsko vrednost prvega dne v mesecu.

- Konec meseca: vrne datumsko vrednost zadnjega dne v mesecu.

- Dan: vrne dan datumske vrednosti.

- Dan v tednu: vrne dan v tednu.

- Dan v letu: vrne dan v letu.

- Četrtletje: vrne številko četrtletja datuma.

- Začetek četrtletja: vrne podatkovno vrednost prvega dne četrtletja.

- Konec četrtletja: vrne podatkovno vrednost zadnjega dne četrtletja.

- Ura: vrne ure datumske vrednosti.

- Minuta: vrne minute datumske vrednosti.

- Sekunda: vrne sekunde datumske vrednosti.

- Čas: vrne čas datumske vrednosti.

### Najdi in zamenjaj

Najde in zamenja vrednosti v Stolpcu s številko indeksa.

## Dodaj

Kliknite Dodaj, da vključite izbrano preoblikovanje v nabor preoblikovanj. Preoblikovanja se dodajo na konec seznama.

Če je zaporedje preoblikovanj pomembno, načrtujte njihovo zaporedje že vnaprej.

## Izbriši

S seznama izbriše preoblikovanje.

## Uveljavi

Uveljavi preoblikovanje na podanih podatkih in prikaže rezultate v predogledu. Podatki se naložijo v preglednico šele, ko pritisnete V redu.

Oblikovanje podatkov lahko določite z desnim klikom na glave stolpcev v predogledu. To izbere ustrezen stolpec obsega zbirke podatkov. Zdaj lahko oblikujete celice s pomočjo kontekstnega menija.

Podobne teme

Osveži ponudnika podatkov

Podprite nas!