Vsebina

# Vrstica Oblikovanje

Vrstica Oblikovanje se prikaže, če je grafikon v načinu urejanja. Dvokliknite grafikon, če želite vstopiti v urejevalni način. Kliknite zunaj grafikona, če želite zapustiti urejevalni način.

Oblikovanje grafikona lahko spremenite s kontrolniki in ikonami v vrstici Oblikovanje.

## Izberite gradnik grafikona

Izberite gradnik grafikona, ki ga želite oblikovati. Gradnik je izbran v predogledu grafikona. Kliknite Oblikuj izbor, če želite odpreti pogovorno okno lastnosti izbranega elementa.

## Oblikuj izbor

Odpre pogovorno okno lastnosti izbranega elementa.

## Vrsta grafikona

Odpre pogovorno okno vrste grafikona.

## Podatkovna tabela grafikona

Odpre pogovorno okno Podatkovna tabela, kjer lahko urejate podatke grafikona.

## Vodoravne mrežne črte

Ikona Vodoravne mreže v orodni vrstici Oblikovanje preklopi prikaz mreže za os Y.

## Legenda vključena/izključena

Če želite prikazati ali prikriti legendo, kliknite Legenda vključena/izključena v vrstici Oblikovanje.

## Spremeni merilo besedila

Spremeni merilo besedila v grafikonu, ko spremenite velikost grafikona.

## Samodejna postavitev

Premakne vse elemente grafikona na njihov privzeti položaj znotraj trenutnega grafikona. Ta funkcija ne spremeni vrste grafikona ali katerega koli drugega atributa razen položaja elementov.

Podprite nas!