Vsebina

# Namestitev tiskalnika in faksa na platformah na osnovi UNIX-a

LibreOffice uporablja na vašem sistemu nameščene pisave. V dokumentu z besedilom lahko izbirate med vsemi natisljivimi pisavami. V dokumentu HTML ali v spletni postavitvi so na voljo le pisave, ki so vidne na zaslonu. V preglednicah in risbah lahko izbirate med vsemi nameščenimi pisavami.

### Spreminjanje nastavitev tiskalnika

V pogovornem oknu Natisni ali Nastavitve tiskalnika izberite tiskalnik s seznamskega polja Nameščeni tiskalniki in kliknite Lastnosti. Pojavi se pogovorno okno Lastnosti, ki vsebuje več strani zavihkov. Tukaj lahko spremenite nastavitve, ki se uporabljajo glede na datoteko PPD izbranega tiskalnika.

- Na zavihku Papir lahko določite obliko papirja in pladenj za papir, ki bosta služila kot privzeti nastavitvi za ta tiskalnik.

- Na zavihku Naprava lahko aktivirate posebne možnosti za vaš tiskalnik. Če vaš tiskalnik tiska le črno-belo, izberite »sivina« pod Barva, drugače pa izberite »barva«. Če je preklop na sivino povzročil neželene rezultate, lahko izberete »barva« pod Barva in poglejte kako jo bo uporabil tiskalnik ali emulator PostScript. Poleg tega lahko na tej strani zavihka nastavite točnost, s katero so opisane barve in PostScript raven.

### Izbiranje privzetega tiskalnika

- Če želite tiskalnik, ki ste ga izbrali iz seznamskega polja Nameščeni tiskalniki, spremeniti v privzeti tiskalnik, dvokliknite njegovo ime in kliknite gumb Privzeto.

## Uporaba funkcionalnosti faksa

Če ste na računalnik namestili paket fax4CUPS, lahko pošiljate fakse s programsko opremo LibreOffice.

Po izpisu ob tiskanju na tiskalnik fax4CUPS se odpre pogovorno okno, ki vas povpraša za telefonske številke, kamor želite poslati faks. Vnesete lahko več številk, ločenih s podpičjem (;).

V LibreOffice lahko aktivirate ikono za pošiljanje faksov privzetemu faksu. V ta namen izberite Orodja – Prilagodi – Orodne vrstice, kliknite Dodaj ukaze in iz »Dokumenti« izberite ikono Pošlji privzeti faks. Lahko pa tudi nastavite, kateri faks bo uporabljen, ko boste pritisnili na ta gumb pod LibreOffice – Nastavitve Orodja – Možnosti – LibreOffice Writer – Natisni.

Ne pozabite ustvariti en ločeno tiskanje za vsak faks, drugače bo prvi prejemnik dobil vse fakse. V pogovornem oknu Orodja – Spajanje dokumentov izberite možnost Tiskalnik in nato izberite potrditveno polje Eno tiskanje.

Podprite nas!