Vsebina

# Upravljanje predlog

Pogovorno okno Upravitelj predlog omogoča enostavno upravljanje vaših predlog in izdelavo novih dokumentov iz predlog.

Za dostop do tega ukaza ...

Izberite Datoteka – Nov – Predloge.

Izberite Datoteka – Predloge – Upravljaj predloge.

Pritisnite tipka Cmd krmilka+dvigalka+N v poljubnem modulu LibreOffice.

Pritisnite gumb Predloge v začetnem središču.

Iz gumba Predloge v začetnem središču izberite poljubno vrsto predloge.

Predloge prihranijo čas pri urejanju, saj se iz njih izdela nov dokument z vnaprej izpolnjeno vsebino in oblikovanjem. Upravitelj predlog omogoča pregled in organizacijo predlog v LibreOffice.

Pisarniškemu paketu LibreOffice je priložen nabor vgrajenih predlog, ki jih lahko uporabite za izdelavo dokumentov, predstavitev, preglednic in risb. Uporabite lahko predloge, ki so na voljo v upravitelju predlog, ustvarite lastne predloge ali poiščete dodatne predloge na spletu.

Za organizacijo svojih predlog uporabite kategorije. Ustvarite nove predloge ali jih prenesite s spleta, nato pa organizirajte v Upravitelju predlog. Uporabljajte predloge, da prihranite čas pri ponavljajočih dokumentih.

## Glavno okno – izbor predloge

Predogled predlog na voljo se prikaže v glavnem oknu, temelji pa na vaših izbirah filtriranja in iskanja. Dvokliknite ikono predloge, če želite odpreti nov dokument z njeno vsebino in oblikovanjem.

Levo spodaj izberite Pogled sličic ali Pogled seznama, da spremenite način prikaza predlog.

Pogled sličic

Pogled seznama

Če želite prikazati predloge iz drugih map v kategoriji Moje predloge, izberite LibreOffice – Nastavitve – Orodja – Možnosti – LibreOffice – Poti, izberite Predloge, pritisnite Uredi, nato pritisnite Dodaj, da se odpre izbirnik datotek, kjer izberete mapo, ki jo želite dodati.

## Išči

Predloge iščete z vnosom besedila v iskalno polje levo zgoraj. V glavnem oknu se prikažejo najdene predloge.

## Filter

V polju Filter lahko zožite izbor na Vsi programi, Dokumenti, Preglednice ali Risbe, tako da izberete ustrezno izbiro v spustnem polju zgoraj na sredini. V glavnem oknu se prikažejo filtrirane predloge.

## Kategorije

Kategorije so mape, kamor umestite svoje predloge. Vse predloge so postavljene v kategorije in predloga se lahko nahaja samo v eni kategoriji. Izberete lahko med privzetimi kategorijami: Vse kategorije, Moje predloge, Poslovna korespondenca, MediaWiki, Drugi poslovni dokumenti, Osebna korespondenca in dokumenti, Predstavitve in Slogi. Ustvarite lahko nove kategorije za osebno rabo. Pritisnite Upravljaj v desnem zgornjem kotu Upravitelja predlog, nato izberite Nova kategorija, da ustvarite novo kategorijo.

Uporabniško določene predloge je mogoče premakniti, vgrajene predloge pa kopirati v drugo kategorijo. Uporabite možnost Premakni, ki se pojavi ob desnem kliku posamezne predloge.

Kategorije znotraj kategorij niso dovoljene.

## Upravljaj

Pritisnite Upravljaj v desnem zgornjem kotu, da odprete meni Upravljaj. Na voljo so naslednje možnosti: Nova kategorija, Uvozi in Razširitve. Če je predloga določena za privzeto, se pojavi še možnost Ponastavi privzeto. Če je izbrana uporabniško določena kategorija, se pojavita še Preimenuj kategorijo in Izbriši kategorijo.

### Nova kategorija

Izberite to možnost, če želite ustvariti novo kategorijo, v katero bi radi postavili predlogo.

Nova kategorija

### Ponastavi privzeto

Ta možnost se pojavi le, če ste nastavili določeno predlogo kot privzeto. S tem ukazom odstranite to nastavitev. Uporabite Filter, da določite, katera privzeta predloga bo ponastavljena. Izberite Vsi programi v Filtru, da ponastavite predloge za vse module pisarniškega paketa na njihove privzete predloge.

### Uvozi

Če želite uvoziti eno ali več predlog v Upravitelju predlog, izberite Uvozi, v pogovornem oknu Izberite kategorijo izberite kategorijo, pod katero naj bodo uvrščene uvožene predloge, nato izberite datoteke, ki jih želite uvoziti.

Uvozi

### Razširitve

Če želite pobrskati med dodatnimi predlogami na spletu, izberite Razširitve; odpre se okno brskalnika. Predloge lahko iščete tudi na spletnem naslovu https://extensions.libreoffice.org.

Razširitve

## Dejanja s posameznimi predlogami

### Odpri

Izberite predlogo v glavnem oknu, jo kliknite z desno tipko miške in izberite Odpri, pritisnite vnašalko ali dvokliknite, da se odpre nov dokument, izdelan po tej predlogi.

Uporabite lahko tudi gumb Odpri v desnem spodnjem delu, da odprete nov dokument z izbrano predlogo.

Odpri

### Uredi

Izberite predlogo v glavnem oknu, jo kliknite z desno tipko miške in nato izberite Uredi, da predlogo uredite. Ko gre za v pisarniški paket vgrajene predloge, lahko uredite le kopijo predloge.

Uredi

### Nastavi za privzeto

Izberite predlogo v glavnem oknu, jo kliknite z desno tipko miške in nato izberite Nastavi za privzeto, da nastavite predlogo kot privzeto predlogo. S tem se bo ob izbrani predlogi izrisala zelena kljukica in predloga se bo samodejno naložila, ko ustvarite nov dokument z ustreznim programom paketa.

Nastavi za privzeto

### Preimenuj

Izberite predlog v glavnem oknu, jo kliknite z desno tipko miške in nato izberite Preimenuj, da predlogo preimenujete. S tem se bo pojavilo pogovorno okno, kjer lahko izberete novo ime za predlogo. Vnesite ime in izberite V redu ali Prekliči, če želite povrniti ime, ki je že nastavljeno.

Preimenuj

### Izbriši

Izberite predlogo v glavnem oknu in pritisnite brisalko ali kliknite z desno tipko miške ter nato izberite ukaz Izbriši, da predlogo izbrišete. Pojavi se pogovorno okno, ki zahteva potrditev. Izberite Da za brisanje oz. Ne za preklic.

Izbriši

Programskemu paketu priloženih predlog ni mogoče urejati, preimenovati ali izbrisati.

### Premakni

Če želite premakniti predloge v drugo kategorijo, izberite predlogo ali uporabite tipko Cmd krmilko+klik, da izberete dodatne predloge, nato kliknite z desno tipko miške in izberite Premakni, da odprete pogovorno okno Izberite kategorijo, v katerem izberete premik izbora v drugo kategorijo ali v novo kategorijo. Vgrajenih predlog ne morete premikati, lahko pa v drugih kategorijah ustvarite njihove kopije.

Premakni

### Izvozi

Izberite predlogo v glavnem oknu ali uporabite tipka Cmd krmilka+klik, da izberete dodatne predloge, nato kliknite z desno tipko miške in izberite Izvozi, da izvozite svoj izbor v mapo na svojem računalniku.

Izvozi

Če želite premakniti ali izvoziti vse predloge v kategoriji, pritisnite kombinacijo tipk Cmd krmilka+A, nato izberite Premakni ali Izvozi.

## Primeri

### Primer 1 – izdelava poslovnega pisma

1. Odprite LibreOffice Writer.

2. Pritisnite kombinacijo tipk Cmd krmilka+dvigalka+N ali izberite ukaz Datoteka – Nov – Predloga, da odprete Upravitelja predlog.

3. V iskalno polje vnesite niz »poslovno pismo«.

4. Izberite eno od predlog v glavnem oknu z dvoklikom ali z izborom in nato pritiskom vnašalke.

5. Nov dokument na temelju te predloge se odpre v novem oknu programa LibreOffice Writer.

6. Po potrebi spremenite besedilo in zamenjajte logotip.

### Primer 2 – Uvozi predlogo – preglednica osebnih financ

1. Odprite LibreOffice Calc.

2. Pritisnite kombinacijo tipk Cmd krmilka+dvigalka+N ali izberite ukaz Datoteka – Nov – Predloga, da odprete Upravitelja predlog.

3. Kliknite Upravljaj in izberite Razširitve, da brskate med predlogami v spletu.

4. Poiščite predlogo za osebne finance (angl. Personal Budget), nato jo prenesite.

5. Odprite Upravitelja predlog in izberite gumb Uvozi.

6. Izberite kategorijo, v katero želite shraniti novo predlogo (npr. Moje predloge), nato pritisnite V redu.

7. Prebrskajte do mape, kamor ste prenesli predlogo, jo izberite in pritisnite Odpri.

8. Predloga je zdaj na voljo v izbrani kategoriji.

### Primer 3 – LibreOffice Impress – predloga predstavitve

1. Odprite LibreOffice Impress.

2. Upravitelj predloge se odpre samodejno, ko odprete LibreOffice Impress.

3. Izberite predlogo za svojo predstavitev, filtrirajte predloge po kategorijah ali jih iščite

4. Uporabite lahko tudi kontekstni meni, uvozite predlogo ali predlogo poiščete na spletu.

5. Nekatere funkcionalnosti Upravitelja predlog niso na voljo, ko ga prvič odprete. Po zagonu programa LibreOffice Impress lahko znova odprete Upravitelja predlog, da dostopate do vseh funkcij.

Podobne teme

Za prenos predlog obiščite spletišče https://extensions.libreoffice.org.

Glejte 3. poglavje (Raba slogov in predlog) v Vodniku po prvih korakih.

Glejte Ustvarjanje predloge dokumenta za podrobnejše informacije.

Glejte Predloge in slogi za podrobnejše informacije.

Predloge v Upravitelju predlog

Podprite nas!