Vsebina

# Storitev ScriptForge.Basic

Storitev ScriptForge.Basic ponuja zbirko metod LibreOffice Basic, ki jih je moč izvajati v kontekstu Pythona. Metode storitve Basic imajo isto skladnjo in vedenje kot vgrajene funkcije Basica.

Značilen primer:

       bas.MsgBox('Prikaži to besedilo v sporočilu iz skripta Python.')

Storitev SFDocuments.Basic je omejena na skripte Python.

## Priklic storitve

Pred uporabo storitve Basic je potrebno uvoziti metodo CreateScriptService() iz modula scriptforge:

        from scriptforge import CreateScriptService
        bas = CreateScriptService("Basic")

## Lastnosti

Ime | Samo za branje | Vrsta | Opis
--- | --- | --- | ---
MB_OK, MB_OKCANCEL, MB_RETRYCANCEL, MB_YESNO, MB_YESNOCANCEL | Da | Integer | Vrednosti: 0, 1, 5, 4, 3
MB_ICONEXCLAMATION, MB_ICONINFORMATION, MB_ICONQUESTION, MB_ICONSTOP | Da | Integer | Vrednosti: 48, 64, 32, 16
MB_ABORTRETRYIGNORE, MB_DEFBUTTON1, MB_DEFBUTTON2, MB_DEFBUTTON3 | Da | Integer | Vrednosti: 2, 128, 256, 512
IDABORT, IDCANCEL, IDIGNORE, IDNO, IDOK, IDRETRY, IDYES | Da | Integer | Vrednosti: 3, 2, 5, 7, 1, 4, 6 Konstante, ki nakazujejo izbrani gumb v MsgBox.
StarDesktop | Da | Predmet UNO | Vrne Predmet StarDesktop, ki predstavlja program LibreOffice.
ThisComponent | Da | Predmet UNO | Če se trenutna komponenta nanaša na dokument LibreOffice, ta metoda vrne predmet UNO, ki predstavlja dokument. Ta lastnost vrne None, če trenutna komponenta ne ustreza dokumentu.
ThisDatabaseDocument | Da | Predmet UNO | Če se skript izvaja iz dokumenta programa Base ali ene od njegovih podkomponent, ta metoda vrne glavno komponento instance Base. Ta lastnost sicer vrne None.

Seznam metod v storitvi Basic
CDate CDateFromUnoDateTime CDateToUnoDateTime ConvertFromUrl (*) ConvertToUrl (*) CreateUnoService CreateUnoStruct (*) DateAdd | DateDiff DatePart DateValue Format GetDefaultContext GetGuiType (*) GetPathSeparator (*) GetSystemTicks | GlobalScope.BasicLibraries GlobalScope.DialogLibraries InputBox (*) MsgBox (*) Now RGB Xray

Za metode, označene z (*), obstajajo alternative v Pythonu.

## CDate

Pretvori numerični izraz ali niz v domorodni predmet Pythona datetime.datetime.

Ta metoda razkrije vgrajeno funkcijo Basic CDate v skriptih Python.

### Skladnja:

svc.CDate(expression: any): obj

### Parametri:

izraz: numeričen izraz ali niz, ki predstavlja datum.

Kadar pretvorite niz, morajo biti datumi in časi zapisani v enem od definiranih vzorcev datuma za vašo področno nastavitev (glejte LibreOffice – Nastavitve Orodja – Možnosti – Jeziki in področne nastavitve – Splošno) ali v zapisu datuma po standardu ISO (trenutno je podprt le zapis ISO z vezaji, npr. »2012-12-31«). V numeričnih izrazih predstavljajo vrednosti levo od decimalne vejice datum od 31. decembra 1899 dalje. Vrednosti desno od decimalne vejice predstavljajo čas.

### Primer:

        d = bas.CDate(1000.25)
        bas.MsgBox(str(d)) # 1902-09-26 06:00:00
        bas.MsgBox(d.year) # 1902

## CDateFromUnoDateTime

Pretvori reprezentacijo datuma/časa UNO v domorodni predmet Pythona datetime.datetime.

### Skladnja:

svc.CDateFromUnoDateTime(unodate: uno): obj

### Parametri:

unodate: predmet datuma/časa UNO ene od naslednjih vrst: com.sun.star.util.DateTime, com.sun.star.util.Date ali com.sun.star.util.Time.

### Primer:

Spodnji primer ustvari predmet com.sun.star.util.DateTime in ga pretvori v predmet Pythona datetime.datetime.

        uno_date = bas.CreateUnoStruct('com.sun.star.util.DateTime')
        uno_date.Year = 1983
        uno_date.Month = 2
        uno_date.Day = 23
        new_date = bas.CDateFromUnoDateTime(uno_date)
        bas.MsgBox(str(new_date)) # 1983-02-23 00:00:00

## CDateToUnoDateTime

Pretvori reprezentacijo datuma v predmet com.sun.star.util.DateTime.

### Skladnja:

svc.CDateToUnoDateTime(date: obj): uno

### Parametri:

date: Pythonov predmet datuma/časa ene od naslednjih vrst: datetime.datetime, datetime.date, datetime.time, float (time.time) ali time.struct_time.

### Primer:

        from datetime import datetime
        current_datetime = datetime.now()
        uno_date = bas.CDateToUnoDateTime(current_datetime)
        bas.MsgBox(str(uno_date.Year) + "-" + str(uno_date.Month) + "-" + str(uno_date.Day))

## ConvertFromUrl

Vrne sistemsko datotečno pot za dani URL file:.

### Skladnja:

svc.ConvertFromUrl(url: str): str

### Parametri:

url: absolutni URL za file:.

### Vrnjena vrsta:

Ime datoteke s sistemsko potjo.

### Primer:

        filename = bas.ConvertFromUrl( "file:///C:/Program%20Files%20(x86)/LibreOffice/News.txt" )
        bas.MsgBox(filename)

Metoda fileUrlToSystemPath() modula uno vrne sistemsko pot z identično skladnjo.

        import uno
        filename = uno.fileUrlToSystemPath( "file:///C:/Program%20Files%20(x86)/LibreOffice/News.txt" )
        bas.MsgBox(filename)

## ConvertToUrl

Vrne URL datoteke file: za dano sistemsko pot.

### Skladnja:

svc.ConvertToUrl(systempath: str): str

### Parametri:

systempath: sistemsko ime datoteke kot niz.

### Vrnjena vrsta:

URL file: kot niz.

### Primer:

        url = bas.ConvertToUrl( 'C:\Program Files(x86)\LibreOffice\News.txt' )
        bas.MsgBox(url)

Motoda systemPathToFileUrl() modula uno vrne URL datoteke za dano sistemsko pot.

        from uno import systemPathToFileUrl as ConvertToUrl
        filename = ConvertToUrl( 'C:\Program Files(x86)\LibreOffice\News.txt' )
        bas.MsgBox(filename)

## CreateUnoService

Instanco storitve UNO tvori z upraviteljem procesnih storitev ProcessServiceManager.

### Skladnja:

svc.CreateUnoService(servicename: str): uno

### Parametri:

servicename : povsem kvalificirano ime storitve, kot npr. com.sun.star.ui.dialogs.FilePicker ali com.sun.star.sheet.FunctionAccess.

### Primer:

        dsk = bas.CreateUnoService('com.sun.star.frame.Desktop')

## CreateUnoStruct

Vrne instanco strukture UNO navedene vrste.

### Skladnja:

svc.CreateUnoStruct(unostructure: str): uno

### Parametri:

unostructure: povsem kvalificirano ime strukture, kot npr. com.sun.star.beans.Property ali com.sun.star.util.DateTime.

### Primer:

        date_struct = CreateUnoStruct('com.sun.star.util.DateTime')

Metoda createUnoStruct() modula uno ustvari instanco strukture UNO dane vrste.

        import uno
        p = uno.createUnoStruct( 'com.sun.star.beans.Property' )
        bas.MsgBox(p)

## DateAdd

Prišteje razdobje (datum ali čas) navedenemu datumu/času tolikokrat, kolikokrat je zahtevano, in vrne končni rezultat.

### Skladnja:

svc.DateAdd(interval: str, number: num, date: datetime): datetime

### Parametri:

interval: niz iz naslednje tabele, ki definira datumsko ali časovno razdobje.

interval (niz) | Razlaga
--- | ---
yyyy | Leto
q | Četrtletje
m | Mesec
y | Dan v letu
w | Delavnik
ww | Teden v letu
d | Dan
h | Ura
n | Minuta
s | Sekunda

number (števec): numerični izraz, ki pove, kolikokrat se interval interval prišteje (ko je pozitiven) ali odšteje (ko je negativen).

date (datum): dana datumsko-časovna vrednost (datetime.datetime); vrednost interval bo tej vrednosti dodana tolikokrat, kolikor znaša number.

### Vrnjena vrsta:

Datumska/časovna vrednost datetime.datetime.

### Primer:

        dt = datetime.datetime(2004, 1, 31)
        dt = bas.DateAdd("m", 1, dt)
        print(dt)

## DateDiff

Vrne število datumskih ali časovnih intervalov med podanima datumskima/časovnima vrednostma.

### Skladnja:

svc.DateDiff(interval: str, date1: datetime, date2: datetime, firstdayofweek = 1, firstweekofyear = 1): int

### Parametri:

interval: niz, ki definira datumsko ali časovno razdobje, kot je opredeljeno v zgornji metodi DateAdd.

date1, date2: vrednosti datuma datetime.datetime, ki ju primerjate.

PrviDanTedna: neobvezni parameter, ki določa začetni dan v tednu.

Vrednost za prviDanTedna | Razlaga
--- | ---
0 | Uporabi privzeto sistemsko vrednost
1 | Nedelja (privzeto)
2 | Ponedeljek
3 | Torek
4 | Sreda
5 | Četrtek
6 | Petek
7 | Sobota

prviTedenLeta: neobvezni parameter, ki določa začetni teden v letu.

Vrednost za prviTedenLeta | Razlaga
--- | ---
0 | Uporabi privzeto sistemsko vrednost
1 | Teden 1 je teden s prvim januarjem (privzeto)
2 | Teden 1 je prvi teden v letu, ki ima štiri ali več dni.
3 | Teden 1 je prvi teden, za katerega so vsi dnevi v novem letu.

### Vrnjena vrsta:

Število.

### Primer:

        date1 = datetime.datetime(2005,1, 1)
        date2 = datetime.datetime(2005,12,31)
        diffDays = bas.DateDiff('d', date1, date2)
        print(diffDays)

## DatePart

Funkcija DatePart vrača zahtevani del datuma.

### Skladnja:

svc.DatePart(interval: str, date: datetime, firstdayofweek = 1, firstweekofyear = 1): int

### Parametri:

interval: niz, ki definira datumsko ali časovno razdobje, kot je opredeljeno v zgornji metodi DateAdd.

date (datum): datum/čas, iz katerega se izračuna rezultat.

firstdayofweek, firstweekofyear: neobvezna parametra, ki določata začetni dan tedna in začetni teden leta, kar je podrobneje pojasnjeno pri zgornji metodi DateDiff.

### Vrnjena vrsta:

Izvlečeni del podanega datuma/časa.

### Primer:

        print(bas.DatePart("ww", datetime.datetime(2005,12,31)
        print(bas.DatePart('q', datetime.datetime(1999,12,30)

## DateValue

Izračuna datumsko vrednost iz datumskega niza.

### Skladnja:

svc.DateValue(date: str): datetime

### Parametri:

datum: niz, ki vsebuje datum, ki ga želite pretvoriti v predmet Date.

Niz, podan DateValue, mora biti zapisan v eni od datumskih oblik, ki so določene za vaše področne nastavitve (glejte LibreOffice – Nastavitve Orodja – Možnosti – Jeziki in področne nastavitve – Splošno), ali z uporabo datumskega zapisa ISO »llll-mm-dd« (letnica, mesec in dan, ločeni z vezaji).

### Vrnjena vrsta:

Izračunani datum.

### Primer:

        dt = bas.DateValue("23-02-2011")
        print(dt)

## Format

Pretvori število v niz in ga potem oblikuje v skladu z obliko, ki jo navedete.

### Skladnja:

svc.Format(expression: any, format = ''): str

### Parametri:

Izraz: numerični izraz, ki ga želite pretvoriti v oblikovan niz.

Oblika: Niz, ki določa kodo za oblikovanje števila. Če parametra format ne navedete, bo funkcija Format dala isti rezultat kot funkcija LibreOffice Basic Str().

### Vrnjena vrsta:

Besedilni niz.

### Kode za oblikovanje

Kodo za oblikovanje format je mogoče razdeliti v tri odseke, ki so med seboj ločeni z vejicami. Prvi del definira obliko za pozitivna števila, drugi del za negativna števila, tretji del pa za nič. Če navedete samo eno kodo za obliko format, se jo bo uporabilo za vsa števila.

Področne nastavitve, ki se uporabljajo za obliko števil, datumov in valute v LibreOffice Basicu, lahko nastavite v LibreOffice – Nastavitve Orodja – Možnosti – Jeziki in področne nastavitve – Splošno. V kodah zapisov Basica je decimalna pika (.) vedno uporabljena kot ograda za desetiško ločilo, določeno z vašo področno nastavitvijo in bo kasneje zamenjana z ustreznim znakom.

Enako velja za področne nastavitve oblike datuma, časa in valute. Oblika zapisa Basica bo prevedena in prikazana glede na vaše področne nastavitve.

Naslednji seznam navaja kode, ki jih lahko uporabljate za oblikovanje številskih izrazov:

Koda | Opis
--- | ---
0 | Če ima izraz števko na mestu, kjer se nahaja 0 v kodi oblika, se prikaže števka, sicer pa ničla. Če ima izraz manj mest, kot je ničel v kodi za oblikovanje oblika (na obeh straneh decimalne vejice), bo imel rezultat vodeče ali sledeče ničle. Če ima izraz na levi strani decimalnega ločila več mest, kot je ničel v kodi za oblikovanje oblika, bodo dodatne cifre izpisane neoblikovano. Decimalna mesta v izrazu se zaokrožajo v skladu s številom ničel, ki se nahajajo za decimalnim ločilom v kodi oblika.
# | Če vsebuje izraz cifro na mestu, kjer se nahaja v kodi oblikovanja oblika nahaja ograda #, se na tem mestu izpiše cifra, sicer pa nič. Ta simbol deluje tako kot 0, samo da se vodečih ali sledečih ničel ne kaže, če je v kodi za oblikovanje oblika več znakov # kot pa mest v izrazu. Prikazana so samo pomembna mesta v izrazu.
. (period) | Znak za decimalno ločilo določa število decimalnim mest levo in desno od decimalnega ločila. Če koda za oblikovanje oblika vsebuje samo znake # levo od tega simbola, se rezultat za števila, manjša od 1, začenja z decimalnim ločilom. Uporabite znak 0 za prvo mesto levo od decimalnega ločila, da bodo v tem primeru števila izpisana z vodilno ničlo. Ali se pika uporablja kot ločilo za tisoče ali za decimalke, je odvisno od področne nastavitve. Kadar vnašate število neposredno v izvorno kodo za Basic, za decimalno ločilo vedno uporabljajte piko. Kateri znak se bo dejansko uporabil, je odvisno od numeričnega oblike v sistemskih nastavitvah.
% | Pomnoži izraz s 100 in na mestu, kjer se izraz v kodi za oblikovanje oblika nahaja, vrine znak za odstotek (%).
E- E+ e- e+ | Če koda za oblikovanje format vsebuje najmanj en znak (0 or #) desno od simbola E-, E+, e-, or e+, se bo expression izpisal v znanstveni ali eksponentni obliki. Med število in eksponent se vstavi črka E oziroma e. Število znakov za mesta desno od simbola določa, koliko znakov bo imel eksponent. Če je eksponent negativen, se za E-, E+, e-, e+ znak minus izpiše neposredno pred eksponent. Če je eksponent pozitiven, se znak plus piše pred eksponente samo v primeru E+ or e+.
- + $ ( ) space | Znaki plus (+), minus (-), dolar ($), presledek ali oklepaji, ki so neposredno vneseni v oblikovni kodi format, se prikažejo dobesedno.
\ | Če želite prikazati kake druge znake, jim morate predpisati poševnico (\), ali pa jih obdati z narekovaji (" "). Poševnica izpiše naslednji znak v kodi za oblikovanje oblika. Znake v kodi za oblikovanje oblika, ki imajo poseben pomen, je mogoče prikazati take kot so, samo če prednje zapišete poševnico. Poševnica se pri tem ne izpiše, razen če ne vpišete dvojno poševnico (\\) v kodo za oblikovanje. Če želite dobeseden izpis, moramo postaviti poševnico pred znake za oblikovanje datuma in časa (a, c, d, h, m, n, p, q, s, t, w, y, /, :) , pred znake, s katerimi se oblikujejo števila (#, 0, %, E, e, vejica, pika), in pred znake za oblikovanje nizov (@, &, <, >, !).

### Vnaprej določene oblike

Lahko uporabljate tudi naslednje vnaprej določene oblike za števila. Razen oblike »General Number« vse vrnejo vnaprej določene oblike število v obliki decimalnega števila z dvema decimalnima mestoma.

Če uporabljate vnaprej določene oblike, morate ime oblike postaviti v narekovaje.

Koda | Opis
--- | ---
"<" | Pretvori znake izraza v male črke.
">" | Pretvori znake izraza v velike črke.
"c" or "General Date" | Vrne numerični izraz v kratki datumski obliki, lahko tudi v obliki »U:MM:SS dop./pop.«. Če je izraz niz, vrne niz.
"n" | Vrne minute numeričnega izraza, z 1 ali 2 števkama.
"nn" | Vrne minute numeričnega izraza z dvema števkama.
"w" | Vrne dan tedna numeričnega izraza. 1 pomeni nedeljo, 7 je sobota.
"General Number" | Vrne numerični izraz z 12 števkami (0,############).
"Currency" | Vrne numerični izraz z valuto področnih nastavitev.
"Fixed" | Vrne numerični izraz z 2 decimalnimi mesti (0,00).
"Standard" | Vrne numerični izraz z ločili tisočic in dvema decimalnima mestoma (@0,00).
"Percent" | Vrne numerični izraz kot odstotkovno vrednost (0,00 %).
"Scientific" | Vrne numerični izraz v znanstveni notaciji (#,00E+00).
"Yes/No" | Vrne »Da«, če numerični izraz ni enak nič, sicer vrne »Ne«. Angleška »Yes« in »No« sta vrnjena v jeziku področnih nastavitev.
"True/False" | Vrne »True«, če numerični izraz ni enak nič, sicer vrne »False«. Angleška »True« in »False« sta vrnjena v jeziku področnih nastavitev.
"On/Off" | Vrne »On« (vključeno), če numerični izraz ni enak nič, sicer vrne »Off« (izključeno). Angleška »On« in »Off« sta vrnjena v jeziku področnih nastavitev.
"Long Date" or "dddddd" | Vrne numerični izraz v sistemski dolgi datumski obliki in je odvisna od področnih nastavitev.
"Medium Date" | Vrne numerični izraz v datumski obliki DD-MMM-LL in je odvisna od področnih nastavitev.
"Short Date" or "ddddd" | Vrne numerični izraz v sistemski kratki datumski obliki, ki je odvisna od področnih nastavitev.
"Long Time" or "ttttt" | Vrne numerični izraz v sistemski dolgi datumski obliki glede na področne nastavitve (»H:MM:SS AM/PM« oz. »U:MM:SS dop./pop.«).
"Medium Time" | Vrne numerični izraz v sistemski srednji datumski obliki glede na področne nastavitve (»H:MM:SS AM/PM« oz. »U:MM:SS dop./pop.«).
"Short Time" | Vrne numerični izraz v sistemski kratki datumski obliki glede na področne nastavitve (»H:MM:SS AM/PM« oz. »U:MM:SS dop./pop.«).

Področne nastavitve, ki se uporabljajo za obliko števil, datumov in valute v LibreOffice Basicu, lahko nastavite v LibreOffice – Nastavitve Orodja – Možnosti – Jeziki in področne nastavitve – Splošno. V kodah zapisov Basica je decimalna pika (.) vedno uporabljena kot ograda za desetiško ločilo, določeno z vašo področno nastavitvijo in bo kasneje zamenjana z ustreznim znakom.

Enako velja za področne nastavitve oblike datuma, časa in valute. Oblika zapisa Basica bo prevedena in prikazana glede na vaše področne nastavitve.

### Primer:

        txt = bas.Format(6328.2, '##.##0.00')
        print(txt)

## GetDefaultContext

Vrne privzeti kontekst tovarne za procesne storitve (process service factory), če obstaja, v nasprotnem primeru vrne ničelni sklic (null).

GetDefaultContext je alternativa za metodo getComponentContext(), ki je na voljo pri globalni spremenljivki XSCRIPTCONTEXT ali v modulu uno.py.

### Skladnja:

svc.GetDefaultContext(): uno

### Vrnjena vrsta:

Privzeti kontekst komponente se uporabi, kadar tvorite instance storitve prek XMultiServiceFactory. Podrobnosti si oglejte v poglavju Professional UNO v vodniku za razvijalce (Developer's Guide) na api.libreoffice.org (v angl.).

### Primer:

        ctx = bas.GetDefaultContext()

## GetGuiType

Vrne numerično vrednost, ki določa grafični uporabnikov vmesnik. Ta funkcija je omogočena zgolj za združljivost s starejšimi različicami.

Glejte metodo system() iz modula Python platform za prepoznavanje operacijskega sistema.

### Skladnja:

svc.GetGuiType(): int

### Primer:

        n = bas.GetGuiType()

Podrobna navodila za skripte so na voljo na strani pomoči Identifikacija operacijskega sistema.

Storitev • ScriptForge.Platform ponuja nabor lastnosti o trenutnem izvajalnem okolju in kontekstu, ki vključujejo zaznavo platforme.
• Razširjeno identifikacijo imena operacijskega sistema zagotavlja funkcija programa Calc INFO("system").

## GetPathSeparator

Vrne ločilo map za določanje poti datotek, kot ga določa operacijski sistem.

uporabite os.pathsep iz modula Python os za identifikacijo ločila poti.

### Skladnja:

svc.GetPathSeparator(): str

### Primer:

        sep = bas.GetPathSeparator()

## GetSystemTicks

Vrne število tikov, kot jih nudi operacijski sistem. Z njihovo pomočjo lahko optimizirate določene procese. Uporabite to metodo za oceno časa v milisekundah:

### Skladnja:

svc.GetSystemTicks(): int

### Primer:

        ticks_ini = bas.GetSystemTicks()
        time.sleep(1)
        ticks_end = bas.GetSystemTicks()
        bas.MsgBox("{} - {} = {}".format(ticks_end, ticks_ini,ticks_end - ticks_ini))

## GlobalScope.BasicLibraries

Vrne predmet UNO, ki vsebuje vse knjižnice in module Basic v skupni rabi.

Ta metoda je Pythonov ekvivalent za GlobalScope.BasicLibraries v skriptih Basic.

### Skladnja:

svc.GlobalScope.BasicLibraries(): uno

### Vrnjena vrsta:

com.sun.star.script.XLibraryContainer

### Primer:

Naslednji primer naloži Gimmicks, knjižnico Basic, če še ni naložena.

        libs = bas.GlobalScope.BasicLibraries()
        if not libs.isLibraryLoaded("Gimmicks"):
            libs.loadLibrary("Gimmicks")

## GlobalScope.DialogLibraries

Vrne predmet UNO, ki vsebuje vse knjižnice pogovornih oken v skupni rabi.

Ta metoda je Pythonov ekvivalent za GlobalScope.DialogLibraries v skriptih Basic.

### Skladnja:

svc.GlobalScope.DialogLibraries(): uno

### Vrnjena vrsta:

com.sun.star.comp.sfx2.DialogLibraryContainer

### Primer:

Naslednji primer prikaže okno z imeni vseh knjižnic pogovornih oken, ki so na voljo.

        dlg_libs = bas.GlobalScope.DialogLibraries()
        lib_names = dlg_libs.getElementNames()
        bas.MsgBox("\n".join(lib_names))

## InputBox

### Skladnja:

svc.InputBox(prompt: str, [title: str], [default: str], [xpostwips: int, ypostwips: int]): str

### Parametri:

Poziv: niz, ki se prikaže kot sporočilo v pogovornem oknu.

Naslov: niz, prikazan v naslovni vrstici pogovornega okna.

Privzeto: niz, prikazan kot privzeto besedilo v polju za besedilo, če uporabnik ne vnese ničesar.

xPolTwipi: celoštevilski izraz, ki določa vodoravni položaj pogovornega okna. Položaj je absolutna koordinata in se ne nanaša na okno LibreOffice.

yPolTwipi: celoštevilski izraz, ki določa navpični položaj pogovornega okna. Položaj je absolutna koordinata in se ne nanaša na okno LibreOffice.

Če xPolTwipi in yPolTwipi izpustite, se bo pogovorno okno nahajalo na sredi zaslona. Položaj določimo v twipih.

### Vrnjena vrsta:

String

### Primer:

        txt = s.InputBox ('Prosimo, vnesite stavek:', "Dragi uporabnik")
        s.MsgBox(txt, s.MB_ICONINFORMATION, "Za potrditev stavka")

Podrobnosti si preberite v članku Vhod/izhod na zaslonu s Pythonom na wikiju (v angl.).

## MsgBox

Prikaže pogovorno okno, ki vsebuje sporočilo in vrne neobvezno vrednost.
Konstante MB_xx pomagajo določiti vrsto pogovornega okna, število in vrsto prikazanih gumbov ter vrsto ikone. Z dodajanjem njihovih ustreznih vrednosti tvorijo bitne vzorce, ki določajo videz pogovornega okna MsgBox.

### Skladnja:

bas.MsgBox(prompt: str, [buttons: int], [title: str])[: int]

### Parametri:

Poziv: niz, ki se bo prikazal v pogovornem oknu kot sporočilo. Prelome v novo vrstico vnesete s Chr$(13).

Naslov: niz, prikazan v naslovni vrstici pogovornega okna. Če parameter izpustite, se bo v naslovni vrstici izpisalo ime programa.

Gumbi: Izraz vrste Integer, ki definira vrsto pogovornega okna, in pa število in vrsto gumbov, ki bodo prikazani, ter vrsto ikon. Gumbi je kombinacija bitnih vzorcev, to je kombinacija elementov, ki so definirani tako, da njihove vrednosti lahko seštevamo:

### Vrnjena vrsta:

Neobvezno celo število, kot je opisano v zgodnjih lastnostih IDxx.

### Primer:

        txt = s.InputBox ('Prosimo, vnesite stavek:', "Dragi uporabnik")
        s.MsgBox(txt, s.MB_ICONINFORMATION, "Za potrditev stavka")

Podrobnosti si preberite v članku Vhod/izhod na zaslonu s Pythonom na wikiju (v angl.).

## Now

Vrne trenutni sistemski datum in čas kot domorodni predmet Pythona datetime.datetime.

### Skladnja:

svc.Now(): datetime

### Primer:

        bas.MsgBox(bas.Now(), bas.MB_OK, "Now")

## RGB

Vrne celoštevilsko vrednost za barvo, sestavljeno iz rdeče, zelene in modre komponente.

### Skladnja:

svc.RGB(red:int, green: int, blue: int): int

### Parametri:

Rdeča: celoštevilski izraz, ki predstavlja rdeči delež (0-255) sestavljene barve.

Zelena: celoštevilski izraz, ki predstavlja zeleni delež (0-255) sestavljene barve.

Modra: celoštevilski izraz, ki predstavlja modri delež (0-255) sestavljene barve.

Končna vrednost Long se izračuna po naslednji formuli:
Rezultat = rdeča×65536 + zelena×256 + modra.

Če je omogočen združljivostni način VBA (Option VBASupport 1), se vrednost Long izračuna kot
Rezultat = rdeča + zelena×256 + modra×65536
Glejte Funkcija RGB [VBA].

Pogovorno okno Izberi barvo pomaga izračunati rdečo, zeleno in modro komponento kode sestavljene barve. S spreminjanjem barve besedila in izbiro Barva po meri odprete pogovorno okno izbirnika barv.

### Vrnjena vrsta:

Integer

### Primer:

        YELLOW = bas.RGB(255,255,0)

## Xray

Preveri predmete UNO ali spremenljivke.

### Skladnja:

svc.Xray(obj: any)

### Parametri:

obj: spremenljivka ali predmet UNO.

### Primer:

        bas.Xray(bas.StarDesktop)

Vsi podprogrami ali identifikatorji ScriptForge Basic s predpono podčrtaja (»_«) so rezervirani za interno uporabo. Uporabi v makrih Basic ali skriptih Python niso namenjeni.

Podobne teme

Določilnik GlobalScope

Programiranje s skripti Python

uno.fileUrlToSystemPath()

uno.systemPathToFileUrl()

Vhod/izhod na zaslonu s Pythonom na wikiju (v angl.).

XSCRIPTCONTEXT.getComponentContext()

uno.getComponentContext()

platform.system()

os.pathsep()

Podprite nas!