Vsebina

# Položaj

Nastavite možnosti zamika, razmika in poravnave za simbole oštevilčevanja v seznamih, kot so številke ali oznake.

Za dostop do tega ukaza ...

Izberite Oblika – Označevanje in oštevilčevanje. Odprite zavihek Položaj.

Izberite Pogled – Slogi (tipka Cmd+T F11), izberite Seznamski slogi, odprite kontekstni meni vnosa in izberite Nov/Uredi slog – zavihek Položaj.

Izberite Slogi – Upravljaj sloge – izberite Slogi seznama – odprite kontekstni meni vnosa – izberite Nov/Uredi slog – zavihek Položaj.

Izberite Orodja – Oštevilčevanje naslovov – zavihek Položaj.

## Raven

Izberite raven oz. ravni, ki jih želite spremeniti. Če želite uporabiti možnosti oštevilčevanja za vse ravni, izberite »1-10«.

## Položaj in razmik

Ta zavihek prikazuje kontrolnike položaja, ki jih uporabljajo vse različice programa LibreOffice Writer. Nekateri dokumenti (izdelani z drugimi programi) uporabljajo drugo metodo umeščanja in razmikanja. Z odpiranjem teh dokumentov se prikažejo kontrolniki umeščanja, ki so opisani v poglavju Položaji v seznamskih slogih (opuščeno).

### Poravnano na

Vnesite razdaljo od levega roba strani, na katero bo poravnan simbol oštevilčevanja.

### Poravnava

Nastavite poravnavo simbolov oštevilčevanja. Izberite »Levo«, če želite poravnati simbol oštevilčevanja tako, da se začne neposredno na položaju »Poravnano na«. Izberite »Desno«, če želite poravnati simbol s koncem, neposredno pred položaj »Poravnano na«. Izberite »Sredinsko« za sredinsko poravnavo simbola okrog položaja »Poravnano na«.

Možnost Poravnava oštevilčevanja ne nastavi poravnave odstavka.

### Temu sledi

Izberite element, ki bo sledil oštevilčenju: tabulatorsko mesto, presledek, prelom vrstice ali nič.

### Tab. mesto pri

Če izberete, da bo oštevilčenju sledilo tabulatorsko mesto, lahko vnesete ne negativno vrednost, ki predstavlja položaj tabulatorskega mesta.

### Zamaknjeno na

Vnesite razdaljo od levega roba strani do začetka vseh vrstic oštevilčenega odstavka, ki sledijo prvi vrstici.

### Privzeto

Vrednosti zamika in razmika se ponastavijo na privzete vrednosti.

#### Nalaganje/shranjevanje

Shrani ali naloži obliko številčenja naslovov. Shranjena oblika oštevilčevanja je na voljo za nalaganje v druge dokumente z besedilom.

Gumb Nalaganje/shranjevanje je na voljo samo za oštevilčevanje naslovov. Za shranjevanje oblikovanja oštevilčenih in označenih seznamov uporabite seznamske sloge.

### Predogled

Pokaže predogled trenutnega izbora.

### Ponastavi

Ponastavi spremenjene možnosti v trenutnem zavihku na tiste, ki so veljale, ko se je pogovorno okno odprlo.

### Uporabi

Uveljavi spremembe na vseh zavihkih brez zapiranja pogovornega okna. Tega ni mogoče povrniti z gumbom Ponastavi.

Ta kontrolnik se pojavi samo tedaj, ko spreminjate seznamski slog.

Podobne teme

Položaj v seznamskih slogih (opuščeno)

Poravnava odstavka

Zamikanje odstavkov

Podprite nas!