Vsebina

# Orodja

Vsebuje orodja za preverjanje črkovanja, možnosti prekrivanja podatkov, čarovnika za spajanje dokumentov, makre, razvojna orodja, upravitelja razširitev, kot tudi orodja za prilagajanje menijev ter nastavljanje možnosti programa.

Meni Orodja vsebuje ukaze za preverjanje črkovanja, sledenje sklicev z delovnih listov, iskanje napak in določanje scenarijev, pa tudi orodja za prilagajanje menijev in nastavljanje možnosti programa.

Vsebuje orodja za preverjanje črkovanja, predvajalnik medijskih datotek, menjalnik barv, stiskalnico predstavitev ter orodja za prilagajanje menijev in nastavljanje možnosti programa.

Ta meni ponuja orodja za LibreOffice Draw, kot tudi za dostop do jezikovnih in sistemskih nastavitev.

Za dostop do tega ukaza ...

#### Iz menijske vrstice:

Izberite Orodja.

## Črkovanje

Preveri, če se v dokumentu ali trenutnem izboru nahajajo napake pri črkovanju. Če je nameščena tudi razširitev za slovnično preverjanje, pogovorno okno obenem preveri obstoj slovničnih napak.

## Samodejno preverjanje črkovanja

Samodejno preverja črkovanje, medtem ko tipkate, in podčrta napake.

## Slovar sopomenk

Odpre pogovorno okno, kjer lahko trenutno besedo zamenjate s sopomenko ali sorodnim izrazom.

## Jezik

Odpre podmeni, kjer lahko izberete z jeziki povezane ukaze.

## Prekrij podatke

Prekrivanje podatkov v dokumentu zakrije besede oz. dele dokumenta, ki so namenjeni pooblaščeni uporabi ali ogledu.

## Samodejno prekrij podatke

Uporabite samodejno prekrivanje podatkov za določitev besed in vzorcev, za katere samodejno velja prekrivanje podatkov.

## Urejevalnik slik s povezavami

Vam omogoča prilaganje URL-jev k določenim področjem, ki se imenujejo točke povezav, na grafiki ali skupini grafik. Slika s povezavami je skupina ene ali več točk povezav.

## Štetje besed

Prešteje besede in znake s presledki ali brez njih v trenutnem izboru ter v celotnem dokumentu. Števec se posodablja med urejanjem in spreminjanjem izbora.

## Preverjanje dostopnosti

Preglejte pogoste težave z dostopnostjo v dokumentu in podporo za skladnost s specifikacijo PDF/UA v pogovornem oknu izvoza v PDF in zloženem zavihku dostopnosti v stranski vrstici.

## Samodejno preverjanje dostopnosti

Samodejno preveri najpogostejše težave z dostopnostjo v dokumentu.

## Prevedi

Prevedite izbrano besedilo ali celoten dokument s samodejnim prevodom DeepL.

## Samopopravki

Samodejno oblikuje datoteko glede na možnosti, ki jih nastavite v oknu Orodja – Samopopravki – Možnosti samopopravkov.

## Samobesedilo

Ustvari, uredi ali vstavi samobesedilo. Shranite lahko oblikovano besedilo, besedila z grafiko, tabele in polja kot samobesedilo. Za hitro vstavitev samobesedila v dokument vtipkajte bližnjico za samobesedilo in nato pritisnite F3.

## Oštevilčevanje naslovov

Določite obliko oštevilčevanja za samodejno oštevilčevanje naslovov v trenutnem dokumentu.

## Oštevilčevanje vrstic

Doda ali odstrani ter oblikuje številke vrstic v trenutnem dokumentu.

## Nastavitve sprotnih/končnih opomb

Določi nastavitve prikaza za sprotne in končne opombe.

## Čarovnik za spajanje dokumentov

Zažene čarovnika za spajanje dokumentov za tvorbo tipskih pisem ali pošiljanje e-poštnih sporočil več prejemnikom.

## Bibliografska zbirka podatkov

Vstavite, izbrišite, uredite in organizirajte zapise v bibliografski zbirki podatkov.

## Vir adresarja

Uredite dodelitve polj in vir podatkov za vaš adresar.

## Posodobi

Posodobi predmete v trenutnem dokumentu, ki imajo dinamično vsebino, tako kot polja in kazala.

## Zaščiti dokument

Preklopi zaščito pisanja za polja in zaznamke v dokumentu.

## Izračunaj

Izbrano formulo izračuna, rezultat pa kopira v odložišče.

## Razvrsti

Izbrane odstavke ali vrstice tabel razvrsti po abecedi ali po številčnem vrstnem redu. Določite lahko največ tri ključe razvrščanja ali pa kombinirate alfanumerične in numerične ključe razvrščanja.

## Možnosti samopopravkov

Določajo možnosti za samodejno zamenjevanje besedila med tipkanjem.

## Samodejni vnos

Vključi ali izključi funkcijo Samodejni vnos, kar samodejno zaključi vnose glede na ostale vnose v istem stolpcu. V stolpcu je mogoče preiskati do 2000 celic oz. 200 različni nizov.

## Iskanje cilja

Odpre se pogovorno okno, kjer lahko rešite enačbo s spremenljivko. Po uspešnem iskanju se odpre pogovorno okno z rezultati, ki vam omogoča, da uveljavite rezultat in ciljno vrednost neposredno na celico.

## Reševalec

Odpre pogovorno okno Reševalec. Reševalec omogoča reševanje matematičnih enačb z več neznankami z uporabo metod iskanja cilja z omejevanjem spremenljivk.

## Detektiv

Ta ukaz aktivira Detektiva za preglednico. Z Detektivom lahko sledite odvisnikom od trenutne celice formule do celic v preglednici.

## Scenariji

Določi scenarij za izbrano območje delovnega lista.

## Obrazci (podmeni)

Vsebuje ukaze za omogočanje oblikovalnega načina obrazca, omogočanje/onemogočanje čarovnikov kontrolnikov in vstavljanje kontrolnikov obrazca v vaš dokument.

## Skupna raba preglednice

Odpre pogovorno okno Dokument v skupno rabo, kjer lahko omogočite ali onemogočite skupno rabo dokumenta.

Skupna raba preglednice omogoča, da več uporabnikov odpre isto datoteko in jo sočasno ureja.

## Zaščiti delovni list

Zaščiti celice na trenutnem delovnem listu pred spreminjanjem.

## Zaščiti strukturo preglednice

Zaščiti strukturo delovnega lista v vašem dokumentu pred spremembami. Nemogoče je vstavljati, brisati, preimenovati, premikati ali kopirati delovne liste.

## Stiskalnica predstavitev

Odpre pogovorno okno Stiskalnica predstavitev, s katerim zmanjšate velikost datoteke trenutne predstavitve.

## Menjalnica barv

Odpre pogovorno okno Menjalnice barv, v katerem lahko nadomestite barve v bitnih slikah in metadatotekah.

## Predvajalnik

Odpre okno Predvajalnik, kjer lahko predvajate filmske in zvočne datoteke ter jih vstavljate v trenutni dokument.

## Obrazci (podmeni)

Vsebuje ukaze za omogočanje oblikovalnega načina obrazca, omogočanje/onemogočanje čarovnikov kontrolnikov in vstavljanje kontrolnikov obrazca v vaš dokument.

## Menjalnica barv

Odpre pogovorno okno Menjalnice barv, v katerem lahko nadomestite barve v bitnih slikah in metadatotekah.

## Predvajalnik

Odpre okno Predvajalnik, kjer lahko predvajate filmske in zvočne datoteke ter jih vstavljate v trenutni dokument.

## Obrazci (podmeni)

Vsebuje ukaze za omogočanje oblikovalnega načina obrazca, omogočanje/onemogočanje čarovnikov kontrolnikov in vstavljanje kontrolnikov obrazca v vaš dokument.

## Makri

Sami lahko snemate ali organizirate in urejate makre.

## Razvojna orodja

Preuči predmete v dokumentih LibreOffice in pokaže podprte storitve UNO, kot tudi metode, lastnosti in implementirane vmesnike, ki so na voljo zanje.

## Nastavitve filtra XML

Odpre pogovorno okno Nastavitve filtra XML, v katerem lahko ustvarite, uredite, izbrišete in preizkusite filtre, namenjene uvažanju in izvažanju datotek XML.

## Upravitelj razširitev

Upravitelj razširitev doda, odstrani, onemogoči, omogoči ali posodobi razširitve za LibreOffice.

## Prilagodi

Dogodkom prilagodi menije, kontekstne menije, tipke za bližnjico, orodne vrstice in dodelitve makra dogodkom LibreOffice.

## Možnosti

Ta ukaz odpre pogovorno okno za prilagajanje programa po meri.

Podprite nas!