Vsebina

# Uvoz in izvoz HTML

Ko izvozite datoteko v dokument HTML, so opis in uporabniško določene lastnosti datoteke v izvoženemu dokumentu vključene v obliki oznak META med oznakama HEAD. Oznake META, ki pa jih spletni brskalnik ne prikaže, se uporabljajo za vključevanje podatkov spletne strani, kot so ključne besede za spletne iskalnike. Če želite nastaviti lastnosti trenutnega dokumenta, izberite Datoteke – Lastnosti, kliknite zavihek Opis ali Uporabniško določeno in nato vnesite želen podatek.

Ko izvozite datoteko kot dokument HTML, se v obliko META-značk pretvorijo naslednje lastnosti datoteke:

Lastnost ODF | Značke HTML
--- | ---
Naslov | <TITLE>
Zadeva | <META NAME="CLASSIFICATION" CONTENT="Vsebina polja">
Ključne besede | <META NAME="KEYWORDS" CONTENT="Vsebina polja">
Opis | <META NAME="DESCRIPTION" CONTENT="Vsebina polja">
Lastnosti po meri | <META NAME="Ime polja po meri" CONTENT="Vsebina polja po meri">

Ko uvozite HTML, ki vsebuje te META-oznake, se vsebina oznak doda ustreznim poljem lastnosti datoteke LibreOffice.

Ključne besede morajo biti ločene z vejicami. Ključna beseda lahko vsebuje presledke ali podpičja.

### Nasveti za uvažanje

Ko uvozite dokument HTML, se bodo naslednje oznake META samodejno pretvorile v polja programa LibreOffice: <META HTTP-EQUIV="REFRESH"...> in <META NAME="..." ...>, kjer je NAME enako kakor AUTHOR, CREATED, CHANGED, CHANGEDBY, DESCRIPTION, KEYWORDS ali CLASSIFICATION.

Skripti, komentarji in značke META, ki stojijo neposredno pred značko TABLE, so vstavljeni v prvo celico tabele.

Skripti in META-značke v glavi dokumenta HTML so uvoženi in zasidrani v prvi odstavek dokumenta.

Za nastavitev lastnosti uvoza oznak HTML izberite LibreOffice – Nastavitve Orodja – Možnosti – Nalaganje/shranjevanje – Združljivost HTML. Znana oznaka META vsebuje »HTTP-EQUIV« ali »NAME« in je uvožena kot komentar LibreOffice. Edina izjema je <META NAME="GENERATOR"...>, ki je prezrta.

### Nasveti za izvažanje

Komentarji in skriptna polja z začetka prvega odstavka dokumenta bodo izvožena v glavo dokumenta HTML. Če se dokument začne s tabelo, bo prvi odstavek prve celice tabele izvožen v glavo dokumenta HTML.

Podprite nas!