Vsebina

# Z dogodki dokumenta vodeni makri

Ta odsek opisuje, kako lahko dodelite skripte dogodkom v programu, dokumentu ali obrazcu.

Makro je mogoče izvesti samodejno, ko v programski opremi pride do nekega dogodka, če želeni makro dodelite dogodku. Naslednja tabela vsebuje pregled dogodkov dokumenta in na kateri točki se dodeljeni makro izvede.

Dogodek | Dodeljeni makro se izvede ... | Podprogram
--- | --- | ---
Zaženi program | ... potem ko se je aplikacija LibreOffice začela. | OnStartApp
Zapri program | ... preden se aplikacija LibreOffice zaključi. | OnCloseApp
Dokument ustvarjen | ... ko program ustvari nov dokument z ukazom Datoteka – Nov ali z ikono Nov. Upoštevajte, da se ta dogodek proži tudi z zagonom Basic IDE. | OnCreate
Nov dokument | ... potem, ko je program ustvaril nov dokument z Datoteka – Nov ali z ikono Nov. | OnNew
Nalaganje dokumenta končano | ... preden program dokument odpre z Datoteka – Odpri ali z ikono Odpri. | OnLoadFinished
Odpri dokument | ... potem, ko je program dokument odprl z Datoteka – Odpri ali z ikono Odpri. | OnLoad
Dokument bo zaprt | ... preden se dokument zapre. | OnPrepareUnload
Dokument je zaprt | ... potem, ko se je dokument zaprl. Pomnite, da do dogodka »Shrani dokument« lahko tudi pride, če se dokument shrani, preden se ga zapre. | OnUnload
– brez uporabniškega vmesnika – |  | OnLayoutFinished
Pogled ustvarjen | Dokument je prikazan. Upoštevajte, da se ta dogodek zgodi tudi, ko je dokument podvojen. | OnViewCreated
Pogled bo zaprt | Postavitev dokumenta se odstranjuje. | OnPrepareViewClosing
Pogled zaprt | Postavitev dokumenta je počiščena pred zaprtjem dokumenta. | OnViewClosed
Aktiviraj dokument | ... potem, ko se je dokument prestavil v ospredje. | OnFocus
Deaktiviraj dokument | ... potem, ko se je v ospredje prestavil kak drug dokument. | OnUnfocus
Shrani dokument | ... preden program dokument shrani z Datoteka – Shrani ali z ikono Shrani, če ime za dokument še ni določeno. | OnSaveAs
Dokument je bil shranjen | ... potem ko je program dokument shranil z Datoteka – Shrani, ali z ikono Shrani, če je ime za dokument že bilo navedeno. | OnSaveDone
Shranjevanje dokumenta ni uspelo | Dokumenta ni bilo mogoče shraniti. | OnSaveFailed
Shrani dokument kot | ... preden program dokument shrani pod navedenim imenom (z Datoteka – Shrani kot ali z Datoteka – Shrani ali z ikono Shrani, če ime za dokument še ni določeno). | OnSaveAs
Dokument je bil shranjen kot | ... potem ko program dokument shrani pod navedenim imenom (z Datoteka – Shrani kot ali z Datoteka – Shrani ali z ikono Shrani, če ime za dokument še ni določeno). | OnSaveAsDone
Shranjevanje »Shrani kot« ni uspelo | Dokumenta ni bilo mogoče shraniti. | OnSaveAsFailed
– brez uporabniškega vmesnika – | Ko se spremeni mesto dokumenta na disku, npr. po shranjevanju z ukazom Datoteka – Shrani kot. | OnStorageChanged
Hranjenje ali izvažanje kopije dokumenta | ... pred shranjevanjem dokumenta z ukazom Datoteka – Shrani kopijo, Datoteka – Izvozi oz. Datoteka – Izvozi v PDF ali z ikono Shrani. | OnCopyTo
Ustvarjena je bila kopija dokumenta | ... po shranitvi dokumenta z ukazom Datoteka – Shrani kopijo, Datoteka – Izvozi oz. Datoteka – Izvozi v PDF ali z ikono Shrani. | OnCopyToDone
Ustvarjanje kopije dokumenta ni uspelo | Dokumenta ni mogoče kopirati ali izvoziti. | OnCopyToFailed
Natisni dokument | ...potem ko se je pogovorno okno Natisni zaprlo, vendar preden se začnem z dejanskim procesom tiskanja. Ta dogodek se sproži za vsako natisnjeno kopijo. | OnPrint
– brez uporabniškega vmesnika – | ... po spremembi varnostnih nastavitev dokumenta. | OnModeChanged
Stanje »Spremenjeno« je bilo spremenjeno | Stanje dokumenta je bilo spremenjeno. | OnModifyChanged
Naslov dokumenta spremenjen | Ob spremembi naslova dokumenta. | OnTitleChanged
Podkomponenta naložena | ... po odprtju obrazca zbirke podatkov. | OnSubComponentOpened
Podkomponenta zaprta | ... po zaprtju obrazca zbirke podatkov. | OnSubComponentClosed
Tiskanje tipskega pisma pričeto | ... pred tiskanjem tipskih pisem z uporabo ukaza Datoteka – Natisni ali Orodja – Čarovnik za spajanje dokumentov. | OnMailMerge
Tiskanje tipskega pisma končano | ... po tiskanju tipskih pisem z uporabo ukaza Datoteka – Natisni ali Orodja – Čarovnik za spajanje dokumentov. | OnMailMergeFinished
Tiskanje polj obrazcev pričeto | ... pred tiskanjem polj obrazcev. | OnFieldMerge
Tiskanje polj obrazcev končano | ... po tiskanju polj obrazcev. | OnFieldMergeFinished
Spreminjanje števila strani | ... kadar se število strani spremeni. | OnPageCountChanged

Večina dogodkov je povezanih z dokumenti, razen OnStartApp, OnCloseApp, OnCreate in OnLoadFinished. Ti nastopijo na ravni programa. Dogodka OnSubComponentOpened in OnSubComponentClosed prožijo obrazci zbirke podatkov.

Dokumenti programa Writer prožijo posebne dogodke: OnLayoutFinished, OnMailMerge, OnMailMergeFinished, OnFieldMerge, OnFieldMergeFinished in OnPageCountChanged.

## Dodelitev makra dogodku

1. Izberite Orodja – Prilagodi in kliknite zavihek Dogodki.

2. V seznamskem polju Shrani v izberite, ali naj bo dodelitev veljavna globalno ali le v trenutnem dokumentu.

3. Izberite dogodek iz seznama Dogodki.

4. Kliknite Makro in izberite makro, ki naj bo dodeljen izbranemu dogodku.

5. Kliknite V redu, da dodelite makro.

6. Kliknite V redu, da zaprete pogovorno okno.

## Odstranjevanje dodelitve makra dogodku

1. Izberite Orodja – Prilagodi in kliknite zavihek Dogodki.

2. Izberite, ali želite odstraniti globalno dodelitev ali dodelitev, ki je veljavna samo v trenutnem dokumentu, tako da izberete možnost v seznamskem polju Shrani v.

3. V seznamu Dogodki izberite dogodek, za katerega hočete dodelitev odstraniti.

4. Kliknite Odstrani.

5. Kliknite V redu, da zaprete pogovorno okno.

Podobne teme

Poleg dodeljevanja makrov dogodkom lahko tudi spremljate dogodke, ki se prožijo v dokumentih LibreOffice.

Podprite nas!