Vsebina

# Operator Mod

Operator MOD vzame dva številska izraza in vrne ostanek pri deljenju.

Primer: rezultat 21 MOD 6 je 3, saj je pri deljenju 21 s 6 ostanek 3.

Če operacija MOD vključuje ne celoštevilske vrednosti, se oba operanda zaokrožita na najbližjo celoštevilsko vrednost. Tako operacija MOD vedno vedno vrne celoštevilsko vrednost.

Primer: izraz 16,4 MOD 5,9 se ovrednoti na sledeč način:

1. Vrednost 16,4 se zaokroži na 16.

2. Vrednost 5,9 se zaokroži na 6.

3. Operacija 16 MOD 6 vrne 4, kar je ostanek pri deljenju 16 s 6.

Pazite, saj se operator BASIC-a MOD in Calcova funkcija MOD vedeta različno. V programu Calc sta oba operanda lahko decimalni vrednosti in se pred deljenjem ne zaokrožita, torej je lahko rezultat, ostanek pri deljenju, decimalno število.

### Skladnja:

    Rezultat = Izraz1 MOD Izraz2

### Vrnjena vrsta:

Integer

### Parametri:

Rezultat: poljubna numerična spremenljivka, ki shrani rezultat operacije MOD.

Izraz1, Izraz2: poljubna številska izraza, za katera želite izračunati ostanek pri deljenju Izraza1 z Izrazom2.

### Primer:

    Sub ExampleMod
        Dim a As Double, b as Double
        a = 10 : b = 4
        Print a Mod b ' vrne 2
        a = 18 : b = 3.2
        Print a Mod b ' vrne 0
        a = 16.4 : b = 5.9
        Print a Mod b ' vrne 4
    End Sub

Podobne teme

Funkcija MOD

Podprite nas!