Vsebina

# Operatorji v programu LibreOffice Calc

V programu LibreOffice Calc lahko uporabljate naslednje operatorje:

## Aritmetični operatorji

Ti operatorji vrnejo numerične rezultate.

Operator | Ime | Primer
--- | --- | ---
+ | Seštevanje | 1+1
- | Odštevanje | 2-1
- | Negacija | -5
* | Množenje | 2*2
/ | Deljenje | 9/3
% | Odstotek | 15%
^ | Potenciranje | 3^2

Predpona »-« (negacija) ima prednost pred »^« (eksponentno). Primer: -3^2 je enako 9, kar predstavlja kvadrat negativnega števila.

B^X lahko (ali pa ne) javi napako #NUM!, če je B negativen in X ni celo število. Izraz =B^X se izračuna na enak način kot =POWER(B;X).

## Primerjalni operatorji

Ti operatorji vrnejo bodisi true bodisi false.

Operator | Ime | Primer
--- | --- | ---
= | Enako | A1=B1
> | Večje kot | A1>B1
< | Manjše kot | A1<B1
>= | Večje ali enako | A1>=B1
<= | Manjše ali enako | A1<=B1
<> | Neenakost | A1<>B1

## Besedilni operatorji

Operator združi ločena besedila v eno besedilo.

Operator | Ime | Primer
--- | --- | ---
& | besedilna spojitev | "Pre" & "poved" je »Prepoved«

## Referenčni operatorji

Ti operatorji vrnejo obseg nič, ene ali več celic.

Obseg ima največjo prednost, sledi presek in na koncu unija.

Operator | Ime | Primer
--- | --- | ---
: | Obseg | A1:C108, A:D ali 3:13
! | Presek | SUM(A1:B6!B5:C12) Izračuna vsoto vseh celic v preseku, v tem primeru je rezultat vsota celic B5 in B6.
~ | Konkatenacija ali unija | Vzame dva sklica in vrne seznam sklicev, ki je konkateniran levi sklic, ki mu sledi desni sklic. Dvojni vnosi so sklicani dvakrat. =COUNT(A1:B2~B2:C3) prešteje vrednosti A1:B2 in B2:C3. Upoštevajte, da se celica B2 šteje dvakrat. =INDEX(A1:B2~C1:D2;2;1;2) izbere celico C2, t. j. prvo celico druge vrste, prvi stolpec, drugega obsega (C1:D2) seznama obsega.

Seznam sklicev ni dovoljen v matričnem izrazu.

## Prioriteta operatorjev

Asociativnost in prioriteta operatorjev, od najvišje do najnižje prioritete.

Asociativnost | Operator(ji) | Komentarji
--- | --- | ---
levo | : | Obseg
levo | ! | Presek (A1:C4!B1:B5 je B1:B4).
levo | ~ | Unija.
desno | +,- | Predponski unarni operatorji. Primer: -5 ali -A1. Upoštevajte, da imajo ti različno prioriteto kot seštevanje in odštevanje.
levo | % | Priponski unarni operator % (deli s 100). Upoštevajte, da je to dovoljeno z izrazi, npr. B1%.
levo | ^ | Potenca (2^3 je 8).
levo | *,/ | Množi, deli.
levo | +,- | Dvojiški operaciji seštej, odštej. Upoštevajte, da imata predponska + in - različno prioriteto.
levo | & | Dvojiška operacija spajanja nizov. Upoštevajte, da je potrebno »&« zapisati z ubežnicami, če ga vključimo v dokument XML.
levo | =, <>, <, <=, >, >= | Operatorji primerjav je enako, ni enako, manjše kot, večje kot ali enako, manjše kot, večje kot ali enako.

Predpona »-« ima višjo prioriteto kot »^«, »^« je levo-ujemalen, in presek množic ima višjo prioriteto kot unija množic.

Predponi »+« in »-« sta definirani kot desno-ujemalni. Vendar upoštevajte, da jih lahko tipični programi, ki implementirajo v tej specifikaciji definirane operatorje (kot so navedeni), implementirajo kot levo-ujemalne, saj bodo izračunani rezultati identični.

Prednost lahko preglasite z rabo oklepajev, tako da »=2+3*4« vrne 14, medtem ko »=(2+3)*4« vrne 20.

Podobne teme

OpenDocument v1.3 part4, Formula Operators (v angl.)

Podprite nas!