Vsebina

# Album fotografij Impress

V dokument predstavitve vstavi album fotografij.

Album fotografij programa Impress predstavlja hitri način vstavljanja več slik v predstavitev ter ustvarjanje dokumenta, ki ga je moč neprekinjeno predvajati v kiosku ali z večpredstavnostno projekcijo.

Za dostop do tega ukaza ...

Izberite Vstavi – Medijska datoteka – Album fotografij.

## Za vstavljanje albuma fotografij v predstavitev:

1. Odprite obstoječo ali novo predstavitev.

2. Postavite se na prosojnico, ki predhaja album fotografij.

3. Izberite Vstavi – Medijska datoteka – Album fotografij.

4. V pogovornem oknu Ustvari album fotografij kliknite Dodaj.

5. Poiščite datoteke, ki jih želite vstaviti.

   Če se v isti mapi nahaja več slik, lahko izberete skupino fotografij tako, da ob pritisnjeni dvigalki ali tipki Cmd krmilki klikate imena njihovih datotek.

6. Kliknite Odpri, če želite v album fotografij dodati datoteke.

   Kliknite ime datoteke, da se prikaže v območju Predogled.

7. Število slik na prosojnico izberite v seznamskem polju Postavitev prosojnice.

8. Po potrebi potrdite polje Dodaj naslov vsaki prosojnici, da vstavite besedilno polje za napis.

9. Potrdite polje Ohrani razmerje stranic, da se izognete popačenju slik, ko jih postavite na prosojnico. Slika bo v celoti vsebovana na prosojnici.

10. Potrdite polje Zapolni zaslon, če želite, da slika zapolni celoten zaslon predstavitve. Slika rezultata je lahko večja od prosojnice same.

11. Potrdite polje Poveži slike, da ustvarite povezavo na mesto slike v vašem datotečnem sistemu ali na spletu. S to možnostjo se slike ne vdelajo v dokument predstavitve.

12. Kliknite Vstavi prosojnice.

S klikom Razveljavi ne izbrišete albuma fotografij. Z desno tipko miške kliknite prosojnice v podoknu prosojnice in izberite Izbriši prosojnico, da prosojnice izbrišete.

Podobne teme

Projekcije

Vstavi slike

Podprite nas!