Vsebina

# Lastnosti plavajočega okvira

Spremeni lastnosti izbranega plavajočega okvira. Plavajoči okviri delujejo najbolje, ko vsebujejo dokument HTML in ko so vstavljeni v drug dokument HTML.

Za dostop do tega ukaza ...

Izberite okvir, nato izberite Uredi – Predmet OLE – Lastnosti.

Odprite kontekstni meni izbranega okvira – izberite Lastnosti.

## Ime

Vnesite ime za plavajoči okvir. Ime ne sme vsebovati presledkov, posebnih znakov ali se začeti s podčrtajem (_).

## Vsebina

Vnesite pot do datoteke in ime datoteke, ki jo želite videti v plavajočem okviru. Kliknete lahko tudi gumb Prebrskaj in tako poiščete datoteko, ki jo želite videti. Vnesete lahko npr.:

- http://www.lugos.si

- file:///C:/Dokumenti/BeriMe.txt

## Prebrskaj

Najdite datoteko, ki jo želite imeti prikazano v plavajočem okviru, in kliknite Odpri.

## Drsni trak

Dodajte ali odstranite drsni trak iz izbranega plavajočega okvira.

### Vključeno

Prikaže drsni trak za plavajoči okvir.

### Izključeno

Skrije drsni trak za plavajoči okvir.

### Samodejno

Označite to možnost, če ima trenutni aktivni plavajoči okvir lahko na voljo drsni trak, ko se ga potrebuje.

## Obroba

Prikaže ali skrije obrobo plavajočega okvira.

### Vključeno

Prikaže obrobo plavajočega okvira.

### Izključeno

Skrije obrobo plavajočega okvira.

## Odmik vsebine

Določite velikost razmika med obrobo in vsebino plavajočega okvira, če sta oba dokumenta, znotraj in zunaj plavajočega okvira, dokumenta HTML.

### Širina

Vnesite velikost vodoravnega razmika, ki ga želite imeti med desnimi in levimi robovi plavajočega okvira in vsebino okvira. Oba dokumenta znotraj in zunaj plavajočega okvira morata biti dokumenta HTML.

### Privzeto

Uporabi privzeti vodoravni razmik.

### Višina

Vnesite velikost navpičnega razmika, ki ga želite imeti med zgornjimi in spodnjimi robovi plavajočega okvira in vsebino okvira. Oba dokumenta znotraj in zunaj plavajočega okvira morata biti dokumenta HTML.

### Privzeto

Uporabi privzeti vodoravni razmik.

Podprite nas!