Vsebina

# Šifriranje dokumentov z OpenPGP

LibreOffice lahko šifrira dokumente s kriptografijo javnih ključev OpenPGP. Dokument se šifrira s simetričnim algoritmom šifriranja.

Podpisovanje GPG deluje le z dokumenti ODF.

Za dostop do tega ukaza ...

Izberite Datoteka – Shrani kot, nato izberite Šifriraj s ključem GPG in kliknite Shrani.

LibreOffice lahko zaupno šifrira dokumente z uporabo OpenPGP. Dokumente šifrira s simetričnim algoritmom šifriranja, ki zahteva simetrični ključ. Vsak simetrični ključ se uporabi samo enkrat in je imenovan tudi ključ seje. Dokument in njegov ključ seje se pošljeta prejemniku. Ključe seje je potrebno poslati prejemnikom, da vedo, kako lahko dešifrirajo dokument, a je za zaščito pri pošiljanju šifriran s prejemnikovim javnim ključem. Ključ seje je mogoče dešifrirati le z zasebnim ključem prejemnika.

LibreOffice uporablja programje OpenPGP, nameščeno v vašem računalniku. Če ni nameščeno, je treba v spletu poiskati ustrezno namestitveno datoteko za vaš operacijski sistem ter jo prenesti in namestiti, kar lahko storite v spletni trgovini s programi ali prek kanala za distribucijo programja.

Tukaj je nekaj zunanjih programov GPG, ki potrjeno delujejo z LibreOffice:

- gpg4win na sistemih Windows

- GPG Suite na sistemih macOS

- Na sistemih Linux so običajno že nameščeni:

  gnupg – orodje ukazne vrstice za podpisovanje, šifriranje in upravljanje s ključi.

  Grafični programi za gnupg, kot so Seahorse (gnome), Kleopatra in KGpg (KDE).

  gpgme – programski vmesnik (API) za razvoj aplikacij z GPG.

S programom OpenPGP morate določiti osebni par kriptografskih ključev. Kako to storite, izveste v nameščenem programju OpenPGP, običajno je to prvi korak po namestitvi programa.

## Nastavitev šifriranja LibreOffice

Določite prednostni javni ključ za šifriranje in digitalno podpisovanje OpenPGP, ki bo samodejno izbran v pogovornem oknu izbora ključa, da ga ne bo treba ob vsakem podpisovanju ali šifriranju dokumenta posebej izbrati.

Izberite ukaz LibreOffice – Nastavitve Orodja – Možnosti – Uporabniški podatki. V področju Kriptografija:

#### Podpisni ključ OpenPGP

S spustnega seznama izberite svoj ključ OpenPGP za podpisovanje dokumentov ODF.

#### Šifrirni ključ OpenPGP

S spustnega seznama izberite svoj ključ OpenPGP za šifriranje dokumentov ODF.

#### Pri šifriranju dokumentov vedno šifriraj nase

Potrdite to polje, da bo datoteka tudi šifrirana z vašim javnim ključem in da boste lahko dokument odprli s svojim zasebnim ključem.

Ohranite to možnost izbrano, če želite še kdaj dešifrirati dokumente, ki ste jih za druge šifrirali.

## Šifriranje dokumentov

Šifriranje OpenPGP zahteva rabo javnega ključa uporabnika in ta ključ mora biti na voljo v verigi ključev OpenPGP, shranjeni na vašem računalniku. Dokument šifrirate na sledeč način:

1. Izberite Datoteka – Shrani kot.

2. Vnesite ime za datoteko.

3. Potrdite polje Šifriraj s ključem GPG.

4. Kliknite Shrani. LibreOffice odpre pogovorno okno za izbor javnega ključa OpenPGP.

5. Izberite javni ključ prejemnika. Izberete lahko več ključev naenkrat.

6. Kliknite V redu, da zaprete pogovorno okno in shranite datoteko.

Datoteka se shrani šifrirana z izbranimi javnimi ključi.

Le zasebni ključ prejemnika lahko dešifrira dokument, razen če ga šifrirate tudi zase.

## Dešifriranje dokumentov

Dešifrirate lahko le dokumente, ki so šifrirani z vašim javnim ključem. Dokument dešifrirate na sledeč način:

1. Odprite dokument. Pojavi se okno za vnos gesla.

2. Vnesite geslo za zasebni ključ OpenPGP. Dokument je dešifriran in vsebina je na voljo.

## Razlika med šifriranjem dokumenta z OpenPGP in ukazom Shrani z geslom

Oba ukaza sta namenjena zaupnosti, vendar na različen način.

Če shranite dokument z geslom, si morate zapomniti geslo za kasnejše odpiranje dokumenta. Vsi drugi, ki želijo odpreti dokument, morajo tudi poznati geslo, ki ste ga uporabili ob shranjevanju. Zato je potrebno geslo shranjevanja poslati, da ga drugi poznajo.

Datotek, šifriranih s shranjevanjem z geslom, ni mogoče dešifrirati brez podanega gesla za shranjevanje.

S šifriranjem dokumentov OpenPGP definirate nabor uporabnikov, ki lahko dešifrirajo dokument, in ni potrebe, da bi pošiljali gesla prek kanalov, katerih varnost ni zajamčena. Poleg tega program OpenPGP učinkoviteje upravlja verigo javnih ključev.

Podobne teme

O digitalnih podpisih

Wikipedija o OpenPGP.

Podprite nas!